«Урысейм и хэкупсэ-2017»
Печатымрэ цIыхубэ коммуникацэхэмкIэ федеральнэ агентствэм (Роспечать) хъыбар зэбгригъэхащ псэкупсэ гъэсэныгъэм егъэщIылIа Iуэхухэр цIыхубэ информацэм и электрон, печать IэнатIэхэм нэхъыфIу къыщыгъэлъэгъуэным теухуа «Урысейм и хэкупсэ» къэралпсо зэпеуэ 2017 гъэм зэрыригъэкIуэкIынумкIэ.
«Урысейм и хэкупсэ» зэ- пеуэр къызэрагъэпэщ «2016 — 2020 гъэхэм Урысей Федерацэм и цIыхухэм патриот гъэсэныгъэ егъэгъуэтын» къэрал программэм ипкъ иткIэ.
Ар хуэгъэзащ хэкупсэ гъэсэныгъэм къыдекIуэкI хабзэхэмрэ мы зэманым къыпэщыт къалэнхэмрэ ехьэлIа Iуэхухэр нэхъ IупщIу икIи лъэныкъуэ псори къызэщIаубыдэу къагъэлъэгъуэным СМИ-хэр тегъэгушхуэным.
Роспечатыр и щIэгъэкъуэну ирагъэкIуэкI, Урысей Федерацэм ЗыхъумэжыныгъэмкIэ и министерствэр, УФ-м и щIыналъэхэм я гъэзэщIакIуэ властхэм я органхэр, Урысейм и Журналистхэм я зэгухьэныгъэр хэту.
«Урысейм и хэкупсэ» зэпеуэр егъэкIуэкIыным хуэгъэза лэжьыгъэхэр игъэзэщIэну зэгурыIуэныгъэ зращIылIар Къэрал зэхуаку пресс-клубырщ (МПК — www.pr-club.com).
Зэпеуэм хэтыну ирагъэблагъэ СМИ-хэм я электрон-печать IэнатIэхэу къэралым итхахэр, интернет-проектхэр, апхуэдэу хэкупсэ гъэсэныгъэм теухуауэ зи тхыгъэхэр 2016 гъэм накъыгъэм и 1-м къыщыщIэдзауэ 2017 гъэм мэлыжьыхьым и 30-м нэсыху къытехуа авторхэр (автор гупхэр).
Зыхуэфащэ тхылъхэр ящIыгъуу конкурс лэжьыгъэхэр 2017 гъэм мэкъуауэгъуэм и 1-м къэсыху мыбыхэм хуагъэхь хъунущ:
E-mail: conkurspatriot@pr-club.com
Пощт адресыр: 119019, Москва, Никитский бульвар, 8-А унэ, 311-нэ офис. Къэрал зэхуаку пресс-клуб. «Урысейм и хэкупсэ» зэпеуэм и къызэгъэпэщакIуэ комитет.
Зэпеуэм щытекIуахэр гъэпэжэным егъэщIылIа гуфIэгъуэ Iуэхухэр 2017 гъэм и бадзэуэгъуэм Центральнэ федеральнэ округым щрагъэкIуэкIыну я мурадщ.
ТекIуахэм Роспечатым и фэеплъ дамыгъэхэмрэ дипломхэмрэ иратынущ.
Конкурсым теухуа положенэр итщ МПК-м и сайтхэм: www. pr-club.com, Роспечатым и сайтым: www.fapmc.ru
Конкурсым и Федеральнэ къызэгъэпэщакIуэ комитетым зэрызыпащIэ телефонхэр: +7(495)695-34-22, +7(495) 695-34-23, +7(495)691-64-81.
Конкурсым и къызэгъэпэщакIуэ комитетым и унафэщIыр — Чумиков Александр Николай и къуэ (chumikov@pr-club.com).
Конкурсым и координаторхэр — Тамиров Александр Сурен и къуэ (tamirov@pr-club.com), Полодийчук Наталье Валерий ипхъу (polodiychuk@pr-club.com).
Печатымрэ цIыхубэ коммуникацэхэмкIэ федеральнэ агентствэ
Конкурсым и къызэгъэпэщакIуэ комитет — къэралзэхуаку пресс-клуб.
